ગરમીને કારણે પરસેવો વધારે થાય છે એટલે સ્કિન પર ઇન્ફેક્શન થવાની શક્યતા વધી જાય છે. આવી ગરમીમાં બહાર અવરજવર થતી હોય ત્યારે પ્રદૂષણને કારણે ત્વચા પર બહુ જ ગંદકી જમા થઈ જાય છે, ત્વચાનાં છિદ્રો ખુલ્લાં થઈ જતાં હોય છે અને ત્વચાને સહન કરવું પડતું હોય છે. એનાથી બચવા માટે પાણીમાં કેરીને બાફી લેવી અને એ પાણીને ઠંડું પડવા દઈ ચહેરાને ધોવો. કેરીનું પાણી ચહેરા પરનાં ખુલ્લાં છિદ્રોને બંધ કરી દેશે અને તાજગીનો અનુભવ કરાવશે.